cyanic-selkie/wikianc huggingface dataset:
Bladet Forskning
Bladet Forskning er et tidsskrift som utgis av Norges forskningsråd. Det utkommer fire ganger årlig. Tidsskriftet inneholder nyheter om norsk forskning, redaksjonelle artikler om Norges forskningsråds aktiviteter, programmer, forskningspolitikk samt internvjuer og portretter av norske forskere og forskningsadministratorer. Bladet Forskning har som en hovedoppgave å informere og skape debatt om Forskningsrådets strategier, planer, beslutninger og tiltak»
Papirutgaven av bladet sendes ut gratis til personer som ønsker abonnement. Artikler fra Bladet Forskning som antas å ha mer allmenn interesse syndikeres ofte til nettstedet Forskning.no, samtidig som tidsskriftet har en nettutgave som har arkiv over eldre utgaver tilbake til 1993
Ansvarlig redaktør er Mona Gravningen Rygh.
Brillekaiman
Brillekaimanen er et reptil i alligatorfamilien. Dens habitat er våtmarker og elver i Sør og Mellom-Amerika, og overlever både i salt og ferskvann. Navnet kommer av en beinete struktur mellom øynene som minner om briller.
Hannen blir gjennomsnittlig 2 til 2,5 meter lang, mens hunnen er mindre, vanligvis rundt 1,5 meter.
Michael May
Michael May (født 18. august 1934 i Stuttgart i Tyskland) er en sveitsisk tidligere racerfører som i kjørte Formel 1 for Lotus. Han deltok i tre løp, men startet bare to av dem, ettersom han ble skadet under treningen til Tysklands Grand Prix det året. Han hadde en ellevteplass som beste resultat, og fikk dermed ingen poeng.
Lierskogen kirke
Byggverket er i mur og har 150 plasser.
Michael May
Etter ulykken i Tyskland konsentrerte han seg om ingeniørvitenskap, og hjalp å utvikle et system for drivstoffinnsprøyting i Porsche og Ferrari.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Gullaug kirke
Gullaug kirke er en langkirke fra 1905 i Frogner sogn i Lier kommune, Viken fylke.
Byggverket er i tre og har 100 plasser.
Grøttumsveien (Oslo)
Grøttumsveien er en vei som går fra Sørkedalen og innover i Nordmarka. Den går sørøstover fra Sakariasveien litt sørøst for Grøttumsbråten, dreier etterhvert sørover og ender i en snuplass nordvest for Ringeriksflaka og sørøst for Ringerikstjern.
Navnet ble vedtatt i 2014.
MSNBC
MSNBC (Microsoft/National Broadcasting Company ) er en 24-timers nyhetskanal som sender over kabelnettet i USA. Kanalen ble lansert den 15. juli 1996 av Microsoft og NBC Universals kringkastingsenhet NBC, men Microsoft solgte seg ut av kanalen i 2012. For tiden er MSNBC den tredje største nyhetskanalen på det amerikanske kabelnettet, etter CNN og Fox News Channel. Kanalen har hovedsete i Rockefeller Center i New York, og deler enkelte fasiliteter med NBCs lokale TV-stasjon WNBC.
msnbc.com
Nettstedet msnbc.com var fra oppstarten et samarbeid mellom NBC News og Microsoft, og ble drevet som en forlengelse av sistnevntes nettportal MSN. Da NBC ble eneste eier av MSNBC i 2012, pekte msnbc.com videre til NBCNews.com. Et eget nettsted for selve TV-kanalen ble deretter etablert på domenet msnbc.com.
Diamantskilpadde
Diamantskilpadden er en skilpadde som lever i sumper med brakkvann langs kysten av USA, fra Texas til Massachusetts. Navnet kommer av mønstret på skallet.
Hannen blir gjennomsnittlig 12-13 cm lang, mens hunnen er større, vanligvis 19-20 cm.
Frank Kurtz
Frank Allen Kurtz (født 9. september 1911 i Davenport i Iowa i USA, død 31. oktober 1996) var en amerikansk stuper som deltok i de olympiske leker 1932 i Los Angeles.
Kurtz vant en olympisk bronsemedalje i stuping under Sommer-OL 1932 i Los Angeles. Han kom på tredjeplass i tårnstup bak sine landsmenn Harold Smith og Michael Galitzen.
Statsborgerloven
Norges første lov om statsborgerrett ble vedtatt av Stortinget 21.april 1888. Her ble det blant annet fastslått at man kunne erverve norsk statsborgerskap gjennom kongelig bevilling dersom den utenlandske statsborger hadde hatt fast bolig i landet sammenhengende i tre år. Søkeren måtte også fremlegge at han ikke hadde vært til byrde for det offentlige fattigvesen, samt at han måtte være myndig. Denne første versjonen av loven ble med få endringer stående til den nye loven kom i 1924. .
Loven av 1924 ble til ved skandinavisk lovsamarbeid. Endringene i forhold til Norges første statsborgerlov av 1888 gjaldt først og fremst gifte kvinners statsborgerrett. Etter den gamle loven mistet en kvinne sitt norske borgerskap dersom hun giftet seg med en utlending (som ikke var statsløs), etter 1924-loven beholdt hun sitt statsborgerskap inntil hun utvandret. Svenske kvinner beholdt sitt svenske statsborgerskap inntil de innvandret i ektemannens hjemland. Utenlandske kvinner som giftet seg med skandinaviske borgere fikk automatisk statsborgerskap. Fast botid ble i tillegg forandret fra tre til fem år. Søkeren måtte videre være fylt 21 år, hederlig vandel og være i stand til å forsørge seg selv og sin familie.
Ved provisorisk anordning av 17. august 1945 om tillegg til statsborgerloven ble et ukjent antall norske borgere fratatt sitt statsborgerskap og underlagt lovgivningen om fiendegods.
Riksborgerrettsloven opphevet den automatiske borgerretten for kvinner som giftet seg med nordmenn og innførte en rekke særregler for kvinner som hadde giftet seg med borger av fiendestat.
Någjeldende statsborgerlov er av 10. juni 2005. Den tar utgangspunkt i FN-konvensjonen om avskaffelse av alle former for diskriminering av kvinner.
Konjunktur
En konjunktur er en generell betegnelse på aktivitetsnivået i en markedsøkonomi. Aktivitetsnivået måles ved bruttonasjonalprodukt (BNP), som består av en rekke økonomiske størrelser som f.eks. investeringer, sysselsetting og forbruk, og konjunkturen er gitt ved differansen mellom aktivitetsnivået og trendnivået.
En oppgangskonjunktur finner sted når veksten er større enn trendveksten for BNP, mens en lavere vekst tilsier en tilstand med nedgangskonjunktur. Fra et bunnivå i en lavkonjunktur kan man eksempelvis oppleve oppgang uten at man befinner seg i en høykonjunktur, og vice versa. Over tid vil, per definisjon, summen av høy- og lavkonjunkturer vise til en trend tilsvarende trendkurven til reelt BNP.
Innfjorden bedehuskapell
Innfjorden bedehuskapell ligger i Innfjorden i Rauma kommune. Kapellet ble vigslet i 1976. Kapellet eies av byda og leies ut til kommunen for kirkelige handlinger.
Innfjorden soknet tidligere til Voll sokn, i nabobygda Måndalen (Voll kirke). Kapellet er bygget av innfjordingene, fordi de ønsket å ha et kirkelig bygg og gudstjenester i sin egen bygd. Tidligere ble et bedhuskapell, fra 1897, brukt. Dette stod på Bø og her var det ni gudstjenester hvert år.
En Bibel fra 1600-tallet ligger på alteret.
Butch Cassidy and the Sundance Kid
Butch Cassidy and the Sundance Kid er en amerikansk western-dramafilm fra 1969 med Paul Newman, Robert Redford og Katharine Ross i hovedrollene. Regien er ved George Roy Hill. Filmen er løst basert på historien om de to amerikanske bankranerne Butch Cassidy og Sundance Kid som levde og virket rundt århundreskiftet.
Handling
Bandittene Butch Cassidy (Newman) og Sundance Kid (Redford) overfaller tog med store pengetransporter og jages over store områder. Lærerinnen Etta (Ross), som er begges venninne, slår lag med dem og gir dem husly. Etterhvert blir de så beryktede at de ser seg nødt til å rømme til et land i Sør-Amerika for å fortsjette geskjeften der.
Om filmen
Butch Cassidy and the Sundance Kid regnes som en av de mest legendariske westernfilmer noensinne. Filmen fikk svært gode kritikker og ble en stor publikumssuksess. Den tjente inn over $96 millioner da den gikk på kinoer i USA alene, og ble i 1970 belønnet med fire Oscar-priser (blant dem beste sang) og ble nominert til ytterligere tre. Samme år vant den også en Golden Globe (Beste musikk) og en Emmy. I 1971 vant den hele 9 BAFTA-priser, blant annet for beste film.
Filmen fikk i 1979 oppfølgeren Butch and Sundance: The Early Years. Den var også inspirasjonskilden til TV-serien Alias Smith and Jones (1971–1973).
I 2003 ble filmen funnet betydningsfull nok («culturally, historically, or aesthetically significant») av USAs Library of Congress til å bli bevart av deres National Film Registry.
Den hadde tittelen To uvanlige fredløse da den gikk på kino første gang, men i ettertid er originaltittel blitt benyttet.
Det amerikanske filminstituttet har kåret Butch Cassidy og Sundance Kid til filmhistoriens 20. beste helteskikkelser.
Annet
Filmen var inspirasjonskilden bak opprettelsen av Sundance Film Festival i 1978 – som blant annet Robert Redford står bak.
I rollene
(utvalg)
Voll kirke
Voll kirke ligger i Måndalen i Rauma kommune. Den er en del av Den norske kirke og hører til Indre Romsdal prosti i Møre bispedømme.
Det har vært kirkested på Voll siden middelalderen, og da en gammel stavkirke ble revet våren 1895, ble nåværende kirke reist samme året på den eldre kirkens tuft. Det er antatt at samtlige kirker er reist på samme tuftsted. Den nåværende kirken ble restaurert i 1964.
I 2013 ble det gjennomført en ny, omfattende, utvendig renovering av kirken.
Arkitekturen
Byggekomiteen som hadde ansvaret for byggingen av kirken, engasjerte kunstmaleren Anna Ibsen som konsulent for arbeidet.
Interiøret
Av gamle gjenstander som finnes i kirken kan nevnes en bibel fra 1732, en huspostill fra 1756 og en alterkalk fra 1648.
Orgelet er fra 1840 og er kanskje det eldste spillbare orgel i landet. Tidligere var orgelet i Mandal kirke, og flyttet til Måndalen i 1926. Orgelet er bygd av orgelbygger Albrechtsen fra Trondheim. Det var lenge i dårlig forfatning, men ble restaurert forut for kirkens 100-årsjubileum.
Tommy Younger
Thomas «Tommy» Younger (født 10. april 1930 i Edinburgh, død 13. januar 1984) var en skotsk fotballkeeper.
Younger startet sin karriere i den skotske klubben Hibernian. Her var han med på to seiere i den øverste divisjonen i sesongene 1950/1951 og 1951/1952.
Han ble kjøpt til Liverpool av manager Phil Taylor for £9 000 i juni 1956. Han fikk sin debut i 2-3 tapet mot Huddersfield på hjemmebanen Anfield 18. august samme år.
Han ble værende i Liverpool til 1959 da han returnerte til Skottland for å spille for Falkirk. Her ble han kun en sesong før han ble hentet tilbake til England for å spille for Stoke. Også her ble han værende en sesong siden han signerte for Leeds i 1961. Han la opp etter kun en sesong i klubben.
Younger spilte 24 landskamper for. Blant disse to kamper i VM i Sverige i 1958.
Han ble senere trener i den canadiske klubben Toronto City. Senere ble han president i det skotske fotballforbundet.
Han døde 13. januar 1984, kun 53 år gammel.
Statens sivilrettsforvaltning
Statens sivilrettsforvaltning (SRF) er et norsk statlig forvaltningsorgan underlagt Justis- og beredskapsdepartementet og behandler enkeltsaker på flere sivilrettslige felter: vergemål, rettshjelp, erstatning etter straffeforfølging, tomtefeste, stadfestelse av testamenter, oppreisning etter trafikkulykker og saker etter voldsoffererstatningsloven. SRF er fra 1. januar 2013 tillagt rollen som sentral vergemålsmyndighet. Vergemålsavdelingen er lokalisert til Hamar. SRF er dessuten sekretariat for Erstatningsnemnda for voldsofre, Stortingets rettferdsvederlagsutvalg, Den rettsmedisinske kommisjon, Barnesakkyndig kommisjon og Konkursrådet.
SRF ble opprettet 1. januar 2004 under navnet Justissekretariatene, og fikk sitt nåværende navn 1. januar 2009.
Siden 2017 har SRF etatsstyringsansvaret for Kontoret for voldsoffererstatning og er sekretariat for Kontrollutvalget for kommunikasjonskontroll.
Ledelse
23. september 2022 ble Siv Hallgren utnevnt til direktør i SRF. Hun etterfulgte Anne Pauline Jensen i stillingen, som følge av at Jensen gikk av med pensjon.
Organisasjon
SRF er organisert i fire avdelinger: Erstatningsavdelingen, Rettshjelpsavdelingen, Vergemålsavdelingen og Administrasjonsavdelingen.
Veikåker kapell
Veikåker kapell er en laftet hallkirke av tømmer fra 1934, reist på Stavenesodden like nord for gårdsbruket Veikåker (gnr. 219) i Krødsherad kommune i tidligere Buskerud, nå Viken fylke. Kapellet, som har tradisjoner som anneks til Olberg kirke på Noresund, eies av Krødsherad menighetsråd og inngår i Eiker prosti i Tunsberg bispedømme.
494 Virtus
494 Virtus er en hovedbelteasteroide. Den ble oppdaga den 7. oktober 1902 av Max Wolf fra Landessternwarte Heidelberg-Königstuhl i Heidelberg. Den er oppkalt etter den romerske guden.
Veikåker kapell
Kapellet har 150 plasser og egen kirkegård med leggplass. Adkomst til kirkestedet, som ligger snaut 11 km nord for Olberg kirke på Noresund, går via tidligere riksvei 7, nå fylkesvei 280 (Krøderfjordveien) i Krødsherad.
Om kapellet
Kirken står i en helling, cirka 100 meter fra Krøderfjordens østbredd og cirka 50 meter fra fylkesveien.
Kirkebygget ble reist av laftet tømmer og har saltak og takrytter med klokkestue over vestgavlen. Takrytteren har valmtak over klokkestua med spir, som er utrustet med ei klokke støpt av O. Olsen & Søn i 1928. Tomten ble i 1919 avstått som gave av gårdbruker Thor Wegager. Kirkegården ble innviet i 1928, men det ble ikke gitt byggetillatelse der før i 1933. Sigurd Trøim tegnet kapellet, som er en liten hallkirke innviet den 28. september 1934. Kirkebygget har dessuten et lite våpenhus, med trapp opp til vestgalleriet, foran inngangen i vest. Kirkeskip og kor har begge full bredde og høyde. Østre del inneholder dessuten et lite dåpssakristi og prestesakristi. Øst for kapellet står det et uthus med bod og toalett.
Opprinnelig hadde kirken et harmonium, med en fortid fra NRK, stående på vestgalleriet. Dette var en gave fra Ringnes bryggeri, hvis grunnleggere har sine røtter fra den gamle storgården Ringnes i Krødsherad. Gården ligger forøvrig tvers over fjorden på kapellet. Instrumentet ble senere flyttet ned på kirkegulvet, da det gamle Walckerorgelet fra Olberg kirke ble istandsatt og tatt i bruk fra 1996.
Jakob Brendel
Jakob Brendel (født 18. september 1907 i Speyer, død 13. februar 1964) var en tysk bryter som deltok i De olympiske leker i 1932 i Los Angeles og 1936 i Berlin.
Brendel ble olympisk mester i bryting under OL 1932 i Los Angeles. Han vant den letteste vektklassen, bantamvekt opp til 56,0 kg, i gresk-romersk stil. Det var sju vektklasser i gresk-romersk stil og konkurransen ble avviklet 4. til 7. august 1932.
Fire år senere, under OL 1936 i Berlin, kom han på tredjeplass i gresk-romersk stil bantamvekt.
Andreas Gjølme
Andreas Gjølme (født 3. mai 1951 i Bærum) er en norsk journalist og redaktør. Fra 1991 til 2013 var han redaktør i Budstikka i Asker og Bærum.
Som redaktør for Budstikka innehadde han en tid både tittelen administrerende direktør og ansvarlig redaktør, da han fra 1994 til 2009 hadde funksjonen som eneleder i avisen.
Jiddisch (andre betydninger)
Ordet jiddisch har flere betydninger:
Grunnfarge
Grunnfarge er en farge fra en bestemt bølgelengde (monokromatisk lys). Ved å kombinere bestemte grunnfarger kan man få mange andre farger.
Det er to måter å blande farger på. Den ene er ved å legge sammen farger (additiv), den andre er ved å ta bort farger (subtraktiv).
To farger som ved additiv fargeblanding gir hvitt eller grått kalles komplementærfarger. Dette kan illustreres hvis man farger sektorer på en pappskive med like mye av to komplementærfarger og snurrer den raskt rundt. Da vil skiven oppfattes som grå eller hvit fordi det absorberes like mye ved alle bølgelengder av synlig lys.
Additiv fargeblanding
Additiv fargeblanding skjer i de fleste tver, projektorer og PC-skjermer. Noen få farger av lys blandes sammen for å gi alle andre farger.
Subtraktiv fargeblanding
Eksempel på bruk av subtraktiv fargeblanding er blekk/toner i skriveren eller når de setter sammen en malingsfarge i malerbutikk. Ved subtraktiv fargeblanding blir stoffer som absorberer lys satt sammen for å få ønsket farge. Kombinasjonen av de tre grunnfargene gir fargen brun, ved substraktiv fargeblanding. Derfor brukes i tillegg sort for å få gråtoner mellom hvit og sort.
Historie
I kunsten regnet man fra gammelt med grunnfargene rødt, blått og gult. (Hvitt og svart var «alle farger og ingen farger», det vil si at hvitt inneholdt alle fargene på en gang, mens svart var mangel på hvitt, dvs. ikke inneholdt farger). Ut fra grunnfargene kunne man blande seg fram til så godt som alle andre farger. Malepigmentene ga aldri helt monokromatisk virkning, og der var behov for to (Sinnober- og karmin- aka karmosin-)rødt. Siden mange andre naturpigmenter allerede fantes, var det først pointillismen som konsekvent gjorde bruk av utelukkende grunnfargene.
Det er ikke uvanlig å lage bilder med bare grunnfarger også i dag, men de fleste kunstnere ser ut til å bruke komplementærfarger når de vil lage ekstra luminans i bildene sine.
Sjåstad kirke
Sjåstad kirke er en langkirke fra 1896 i Lier kommune, Viken fylke.
Byggverket er i stein og har 370 plasser.
Adkomst til stedet er via Fv 21.
Typisk norsk (album)
Typisk norsk er det andre albumet til den norske supergruppen Gitarkameratene. Albumet ble utgitt i 1990 på plateselskapet Grappa og er produsert av Johnny Sareussen. Innspillingen foregikk i Bel Studio i Oslo, mai, juni og august 1990. I 2010 ble albumet remastret og utgitt på nytt, med fire bonusspor.
Plata lå femten uker på VG-lista i 1990 og 1991, med nummer to som beste plassering.
Bildene til plata er tatt av Morten Brun og Trygve Schønfelder. Tegning av Even Richardson.
Carol Lynley
Biografi
Carole Ann Jones jobbet som barnemodell, før hun startet som skuespiller etter å ha vært på forsiden av magasinet Life den 22. april 1957. Lynley var aktiv både på Broadway og i Hollywood, og spilte både i teater- og filmversjonen av På gale veier. I 1959 ble hun nominert til Golden Globe i kategorien «Mest lovende kvinnelige nykommer». Hun spilte også i filmer som Under nam-nam-treet, Bunny Lake er savnet, Kardinalen, Harlow og S.O.S. Poseidon. I tillegg spilte hun gjesteroller i TV-serier som The Man from U.N.C.L.E., Mannix, Night Gallery, Kojak, Hawaii Five-O og Charlie's Angels. Lynley poserte naken for mars 1965-utgaven av Playboy.
Georgie Henley
Georgina Helen «Georgie» Henley (født 9. juli 1995) er en engelsk barneskuespillerinne som er kjent for rollen som «Lucy Pevensie» i de tre filmene i Legenden om Narnia-serien 2005–2010. Henley vant Phoenix Film Critics-prisen for «beste ungdomsprestasjon i en hoved- eller birolle – jente» for den første filmen i 2005.
Henley vokser opp i Ilkley, West Yorkshire, der hun går på Moorfield-skolen, samt er en del av Ilkey Upstagers teatergruppe. Foreldrene hennes er Mike og Helen Henley, og hennes eldre søster er Rachael, som hadde rollen som Lucy som voksen i den første Narnia-filmen, og Laura.
Hun spilte den unge Jane Eyre i en BBC-filmatisering av romanen som ble vist julen 2006. I 2014 spilte hun mot Abigail Breslin i den canadiske filmen Perfect Sisters.
Video Nova
Video Nova var en norsk videokjede etablert i 1979, hvis viktigste beskjeftigelse var utleie og salg av videofilm. Den første butikken lå på Lørenskog, men senere ekspansjon førte til 14 butikker (i 2009) på Østlandet, hovedsakelig i Oslo og på Romerike. I tillegg til film solgte de også spill, musikk, kioskvarer og hardware. Kjeden ble avviklet i 2013. Den besto på det tidspunkt av åtte butikker. Økende konkurranse fra internett og nedgang i leie og kjøpefilm-markedet ble gitt som årsak.
Hovedbutikken på Majorstua besto som videobutikk frem til april 2016.
Kjeden ble etablert av Pål Granlund på 1980-tallet. Han kjøpte Video Nova-konkursboet i 1982. Han overlot driften til sine barn i 1998. Daglig leder i 2013 var Petter Granlund, mens Hilde Granlund var markedsansvarlig.
Effektivverdi
Effektivverdien, også kalt RMS-verdien, er en fast verdi som beskriver virkningen av en varierende verdi, sett i samme mål eller rammeverk. Eksempelvis er nettspenningen ideelt sett en sinuskurve med amplitude (maksimalverdi) 339 V. Vi sier at dens effektivverdi er 240 V fordi en 240 V likespenning ville gitt nøyaktig like mye lys fra glødelamper og like mye varme i panelovner og komfyrer. Effekten som begge verdiene (veksel- og likespenning i eksemplet) fører til har samme verdi (effekt i eksemplet), derav navnet effektivverdi.
Effekten som avgis til en motstand (resistans) R på grunn av tilført likespenning U er gitt av, er altså proporsjonal til spenningsverdien i kvadrat. Av den grunn er effektivverdien ikke helt grei å finne ved målinger; alle spenningsverdier veier med kvadratene sine i resultatet.
Matematisk uttrykkes dette for et repetivt analogt signal med periodetid T og spenningsfunksjonen U(t)
For en sinuskurve er effektivverdien alltid ganger amplituden.
Effektivverdien kan også uttrykkes for ikke-repetitive signaler med faste statistiske karakteristika, som støysignaler.
Effektivverdi brukes blant annet innen fysikk, statistikk og signalbehandling i elektronikken.
Et annet gjennomsnittsmål for å beskrive verdien av en repetert periodisk verdi er gjennomsnittsverdien. Denne er null for symmetriske signaler som svinger om null. Den likerettede gjennomsnittsverdien beskriver gjennomsnittlig verdi av avstanden fra null. Den er ikke lik effektivverdien.
Se Voltmeter for detaljer.
Tragedie
En tragedie er et drama som, i motsetning til komedien, har en alvorlig og trist handling, som ofte begynner godt og ender med ulykke. Tragedier omhandler ofte menneskers svakheter, og hvordan dette kan føre til forferdelse. En måte å kjenne igjen en tragedie på, og skille den fra komedien, er persongalleriet, som nærmest utelukkende behandler overklassen og adelen, samt at grove ting som matinntak og rent kroppslige ting ikke skildres. Skuespill med både tragiske og komiske elementer kalles gjerne tragikomedier.
Etymologi
Navnet kommer ifra det greske τραγῳδία tragō(i)diā, ifølge Aristoteles, antagelig en kontraksjon av τράγος (tragos, «geitebukk») og ῳδός (ō(i)dos, «sanger») eller lignende. Den nøyaktige opprinnelsen er ukjent og et omstridt tema i forskningen. Det er nærliggende å tro den har noe med geitebukker å gjøre, forklart som en sang for prisen av en geit eller sang for ofringen av en geit, men det i forskningen blir også dette trukket i tvil av noen. Den norske skrivemåten er kommer trolig fra latin tragoedia, eventuelt via dansk; hadde den basert seg på gresk, ville en trolig ha skrevet tragødie (som tysk tragödie, jf. norsk homeopati og homøopati).
Historie
Tragedier i det gamle Hellas ble gjerne spilt i Dionysiafestivalen til ære for naturguden Dionysos. Disse tragediene omhandlet ofte et brutalt drap.
I middelalderen var ikke tragedier spesielt vanlige, men de kom tilbake i renessansen, se eksempelvis artikkelen Engelsk renessanseteater.
Flere av skuespillene til William Shakespeare er klassifisert som tragedier. En del andre hans skuespill, som Kong Rikard III, kan også regnes som tragedier selv om de ble klassifisert som historiske dramaer. Hans første tragedie var Titus Andronicus som var svært populær på sin tid, men ikke blant de mest kjente nå. Andre tragedier fra Shakespeare er Hamlet, Kong Lear, Macbeth, Romeo og Julie, Julius Cæsar, Antonius og Kleopatra, Coriolanus, Othello, med flere.
En del av Henrik Ibsens skuespill kan også ses på som tragedier, eksempelvis Et dukkehjem og Gengangere. Riktignok er det ingen dødsfall på scenen, men død og svik er tema i begge.
Humaniora
Faget skilles også tradisjonelt fra universitetsfag som teologi, jus og medisin, men i dag kan ofte teologi regnes som et humaniorafag, og humaniora har også berøringspunkter med rettsvitenskapen. Samfunnsvitenskapene oppstod som humanistiske fag og grensen mellom humaniora og moderne samfunnsvitenskaper er flytende. Humaniora kalles av og til for «menneskevitenskapene». I akademisk sammenheng betegner «humanist» en fagperson eller student innen et humanistisk fag, ofte med tilknytning til et humanistisk fakultet.
Foruten disiplinene filosofi og historie, regnes fagområder som idéhistorie, kunsthistorie og estetikk, arkeologi, kulturhistorie (folkloristikk og etnologi), litteraturvitenskap, språk (filologi og lingvistikk) og musikkvitenskap til humaniora. Nyere disipliner som medievitenskap regnes også til humaniora. I ulike former for kulturstudier kan skillet mellom humaniora og samfunnsvitenskap være mer formelt enn reelt.
Kimon
Kimon, gresk: Κίμων, (født 510 f.Kr. i Athen, død 450 f.Kr. i Larnaka på Kypros), var en athensk statsmann og general, og en viktig politisk størrelse i 470- og 460-årene f.Kr. i bystaten Athen.
Tidlige år
Kimons mor var Hegesipyle, datter av kong Oloros av Thrakia. Miltiades, Kimons far døde i fengsel fordi han ikke klarte å betale boten som ble lagt på ham. Kimon arvet boten, og Kallias, en rik athener, betalte den slik at denne kunne gifte seg med Kimons søster Elpinike.
Ifølge Plutark skal Kimon ha vært «like modig som Miltiades, like intelligent som Themistokles og mer rettferdig enn begge menn.» Kimon ble stadig rikere og levde luksøriøst, men skal også ha vært svært generøs med folket. Han åpnet sitt hjem for alle og gav mat til de som var sultne. I tillegg tok han bort gjerdene fra markene sine slik at enhver kunne spise av fruktene. Deler av de lange murene som en gang omringet Athen, ble finansiert av Kimon. Fysisk var Kimon rungende, og det ble sagt at han kunne fylle et rom med sitt nærvær.
Militær og politisk karriere
De to greske rivaliserende bystane Athen og Sparta var alliert mot Persia under perserkrigene mellom 500 og 449 f.Kr. Kimon var svært prospartansk og trodde på et dualitisk hegemoni. Han var oligark og støttet konstitusjonen til Kleisthenes som distribuerte makten blant den øvre og midtre hoplittklassen. Kimon deltok i perserkrigene og ifølge Plutark, «i alle de kvaliteter som krigen krevde, var han fullt på høyde med Themistokles og sin egen far Miltiades.» Kimon utmerket seg i slaget ved Salamis.
Ignatius Zakka I
Mor Ignatius Zakka I Iwas (født som Sanharib Iwas den 21. april 1933 i Mosul, Irak), død 21. mars 2014 ) var syrisk-ortodoks patriark av Antiokia.
Kimon
Militær og politisk karriere
I årene mellom ostrakismen til Themistokles i 472 og da han selv mistet prestisjen i 461, var Kimon den mest innflytelsesrike athener. Han trodde fast på vekst i athensk makt gjennom ekspansjon i Egeerhavet, og han ledet mellom 478 og 461 styrkene til det athenske sjøforbundet mot Persia. Han lyktes stort sett i å kaste ut det persiske nærværet fra Egeerhavet og innsatte athensk kontroll. Kimon var dermed en avgjørende faktor i den athenske evnen til å ta kontrollen bort fra spartanerne. Videre førte Kimons politikk til forvandlingen fra et delisk forbund til et athensk imperium. Medlemmer som en gang ble regnet som allierte ble presset til å bli skattebetalere.
Gisle Johnsons plass (Oslo)
Gisle Johnsons plass er i det nordvestre hjørnet av Sofienbergparken, ved krysset mellom Toftes gate og Helgesens gate.
Kimon
Militær og politisk karriere
Kimon ønsket å se Persias makt brutt, og han fastholdt denne målsetningen til han døde. Da han kom tilbake i 451, fikk han tillatelse fra forsamlingen om å sette i gang et felttog for å frigjøre Kypros fra det persiske riket. Men Kimon døde rundt 450 mens han beleiret Citium undet slaget ved Kypros. Felttoget ble snart oppgitt.
Ignatius Zakka I
Ignatius Zakka studerte engelsk og teologi i New York. Hans geistlige karriere begynte 1954 med vielsen til munk. 1955 ble han diakon, 1957 prest, og 1963 biskop av Mosul. 1967 fikk han også ansvaret for det europeiske bispedømmet, og ble i 1969 erkebiskop av Bagdad og Basra. Etter valget til patriark av Antiokia i 1980 ble han ordinert av katolikos Mor Baselios Paulose og synodens erkebiskoper.
Gisle Johnsons plass (Oslo)
Plassen har navn etter Gisle Johnson. Ingen adresser er knyttet til dette plassnavnet.
MF «Tysfjord»
MF «Tysfjord» er en bilferge som ble bygd ved Myklebust Mekaniske Verksted i Møre og Romsdal i 1993 for rederiet OVDS. Ferga ble satt inn som hovedferge på riksvei 85-sambandet Bognes–Lødingen i Nordland som erstatning for MF «Stetind».
Ignatius Zakka I
Gjennom flere samtaler med bl.a. paven engasjerte Ignatius Zakka seg for den økumeniske bevegelse.
Eastern (Ghana)
Eastern Region er en av Ghanas ti administrative regioner. Regionen hadde 2 633 154 innbyggere ved folketellingen i 2010.
MF «Tysfjord»
Skipet er en pendelferge med en kapasitet på 104 personbilenheter, fordelt på hoved- og hengedekket, og hun har et helt overbygt bildekk. Ved overlevering var «Tysfjord», sammen med søsterskipet «Hamarøy», blant de tre største fergene i drift i Nord-Norge. Hun har sitt navn etter Tysfjord kommune i Nordland.
Ferga eies nå av Torghatten Nord AS.
Eastern (Ghana)
Distrikter
Eastern Region deles inn i følgende 13 distrikter:
Kimon
Ettermæle
Etter sin død ble han æret som et høyerestående vesen i Kition.
Hvordan Norge ble bygd
Hvordan Norge ble bygd (norrønt Hversu Noregr byggðist eller Fundinn Noregr ) er en islandsk opptegnelse på opprinnelsen til ulike mytologiske norske slekter. Det eneste eksemplaret av denne teksten er gjenfunnet i det store islandske samleverket Flateybok.
Skapelsesmyte
I Hvordan Norge ble bygd trekkes forfedrene fra jotnen Fornjot i Finland til dennes etterkommer Nor som erobrer Norge og gir navn til landet. Kong Nor som eponymisk for Norge er både uhistorisk og ikke korrekt filologisk, men ikke uvanlig i norrøne skrifter. Snorre Sturlason forsøker seg på lignende forklaringer innledningsvis i Heimskringla. Tilsvarende slår teksten fast at Nors sønn Trond bosetter seg i det området som ble navngitt etter ham, Trondheim («Þrándr er nefndr konungr sá, er fyrstr réð fyrir Þrándheimi»). Teksten gir deretter detaljer om Nors og av hans bror Gors etterkommere i en seksjon kalt Ættartölur (Ættehistorie).
Samme myte i Orknøyingenes saga
Denne opptegnelsen har en nær parallell i de tre første kapitlene av Orknøyingenes saga som gir en noe forskjellig versjon av den samme fortellingen og gir detaljer om etterkommerne til kun Gor, foruten informasjon som ikke finnes Hvordan Norge ble bygd. Opptegnelsen i Orknøyingenes saga, som man antar er eldre enn den versjonen som finnes i Flateybok, blir stundom referert til som Grunnleggelsen av Norge (Fundinn Noregr eller Fundin Noregr). Mye av materialet i disse to opptegnelsene er ikke funnet noe annet sted, spesielt sporingen av mange gjæve familier tilbake til jotner heller enn til Odin som er tendensen i andre verk.
Konge, jarl og herse
Et annet interessant aspekt er forklaringene på de ulike samfunnstitlene i relasjon til konge. Jarler ble skapt da Nors sønnesønn Gudbrand nekter å bli kalt «konge» og gir seg selv navnet «jarl» isteden («ok lét gefa sér jarlsnafn»). Tre generasjoner senere er det en annen Gudbrand som avviser å ta både navnet konge og jarl, og han gir seg i stedet navnet «herse». Utbredelsen av Nors etterkommere og deres navngiving av titler skaper et hierarkisk organisert samfunn hvor kongen bokstavelig er far til sitt folk og hvor hvert medlem av ætten har fritt valgt sin sosiale funksjon.
Slektslistene hevder også at mange heroiske slekter som er berømte i den nordiske tradisjonen, men som ikke er lokalisert i Norge faktisk var av norsk opprinnelse, de fleste er etterkommere av Nors etterkommer Halvdan den gamle. Bortimot alle slekter som kommer fra Halvdan er deretter vist ved at de møtes i den store norske kongen Harald Hårfagre, den første samlingskonge i Norge.
Ætt fra både Adam og Odin
Der hvor informasjonen her kan sammenlignes med andre opptegnelser blir den noen ganger bekreftet og andre ganger motsagt, noe som er forventet. Det er også mindre unøyaktigheter og selvmotsigelser, inkludert teksten om den danske skjoldungeættens linjer og ynglingeættens linjer som stamfedre til Harald Hårfagre, også ved å hevde at Harald Hårfagre nedstammer fra Bibelens Adam.
Den store islandske filologen Sigurður Nordal har antatt at Hvordan Norge ble bygd har tjent som en introduksjon til Ættartölur som trekker Harald Hårfagres forfedre tilbake til Odin, Priam av Troja, Saturn og Noa til Adam. I henhold til Nordal samlet Magnus Torhallsson, den ene av skriverne av Flayeybok, teksten fra kilder av ulik alder og steder, og utvidet av ham selv. Skriveren har også sikret seg en viss overensstemmelse med navn i de andre tekstene i Flateybok.
Nanyang
Nanyang kan være:
Ludvigsens Hostesaft
Ludvigsens Hostesaft er et musikkalbum med Gustav Lorentzen fra 1987, utgitt under navnet Ludvigsen.
For albumet fikk han i 1987 sin første av fire Spellemannpriser.
Komsomol
Komsomol (med kyrilliske bokstaver skrevet Комсомол) er et akronym fra russisk Kommunistitsjeskij Sojuz Molodiozji (Коммунистический союз молодёжи) eller «Ungdommens kommunistunion», Det kommunistiske ungdomsforbund. Organisasjonen ble etablert 29. oktober 1918. Siden 1922 var organisasjonens fulle navn på russisk: Vsesojuznyj Leninskij Kommunistitsjeskij Sojuz Molodjozji (VLKSM) (Всесоюзный Ленинский Коммунистический Союз Молодёжи (ВЛКСМ).
Historikk
Komsomol hadde liten innflytelse på SUKP og ledelsen av Sovjetunionen. Men organisasjonen spilte en viktig rolle som en mekanisme for å lære de unge medlemmene verdiene til kommunistpartiet. I tillegg representerte organisasjonen en mobil pool av arbeidskraft og politisk aktive medlemmer og medlemmene kunne flyttes til områder der behov oppstod. Aktive medlemmer mottok statlige privilegier og kunne få en raskere karrierevei. Et eksempel er Jurij Andropov som var generalsekretær i SUKP etter Leonid Bresjnev og oppnådde sine politiske mål via Komsomolorganisasjonen i Karelen.
På høyden rundt 1970-tallet hadde Komsomol titalls millioner medlemmer og to tredeler av den russiske befolkningen menes å ha vært medlemmer på et eller annet tidspunkt.
Mikhail Gorbatsjovs reformprogram under bannerne perestrojka og glasnost viste at Komsomol ikke lenger representerte de unges interesser og manglet en politisk engasjert ledelse. På organisasjonens 20. kongress ble vedtektene dramatisk endret for å vise en mer markedsorientert tilnærming. Dette var imidlertid bare med på å ødelegge organisasjonen. I perestrojkaens tidligere dager ble privat næringsvirksomhet i mindre skala akseptert. Komsomol ble gitt privilegier for dette, og mange av Komsomols ledere fikk med dette en fot innenfor det gryende næringslivet, med Mikhail Khodorkovskij som et eksempel.
På grasrota ble følgende motto gitt Komsomol: «Komsomol er kapitalismens skole», med klar symbolsk forbindelse med Lenins «Fagforeninger er kommunismens skole».
Komsomols hovedorgan, avisa Komsomolskaya Pravda, har overlevd organisasjonen, og har nå blant annet norske A-pressen med på eiersiden.
Málaga
Málaga er hovedstaden på Costa del Sol og i provinsen Málaga i den autonome regionen Andalucía i det sørlige Spania. Málaga er Spanias femte største by, med et folketall på 578 460 (2021) og ble grunnlagt for ca. 2800 år siden. Legger man til forsteder, blir folketallet 1 717 504.
Málaga er omgitt av fjellområder og to elver, Guadalmedina og Guadalhorce, som flyter forbi byen og ut i Middelhavet.
Málagas bykjerne ligger rett bak havnen. Kvarterene El Perchel, La Trinidad, La Malagueta og Lagunillas omgir bysentrum. Byen får hovedsaklig sine inntekter fra landbruk, teknologi og turisme. Den er fødestedet til kunstneren Pablo Picasso.
Turisme
Málaga er hovedstaden på Costa del Sol og mottok mer enn 12,8 millioner turister i 2022. Aeropuerto de Málaga er hovedflyplassen i Andalucía og Costa del Sol og har mer enn 20 millioner reisende årlig. Fra Málaga er det enkelt å komme seg til andre byer som Sevilla, Córdoba, Granada og Jaén med bil eller tog. Det finnes flere togselskaper som operer fra hovedstasjonen Mária Zambrano.
Økonomi
Málaga er den nest største økonomien i regionen Andalucia. Unicaja, som er en av de største bankene i Spania, har sitt hovedsete i Málaga.
Vennskapsbyer
Málaga har seks vennskapsbyer:
Northern (Ghana)
Northern Region er en av Ghanas ti administrative regioner. Regionen hadde 2 479 461 innbyggere ved folketellingen i 2010.
Rørosbanen
Rørosbanen er tilknyttet Dovrebanen både ved Hamar og ved Støren og Solørbanen ved Elverum. Høyeste punkt er 670 moh., ved Harborg (mellom Glåmos og Rugldalen).
Historikk
Den opprinnelige Rørosbanen besto av flere banestrekninger, vedtatt som selvstendige økonomiske enheter:
Rørosbanen ble bygget som smalsporet (1067 mm) bane, som var det vanlige i Norge på denne tiden. Den ble ombygget til normalspor (1435 mm) etappevis mellom 1917 og 1941.
Dovrebanen ble åpnet i 1921, og etablerte dermed en ny stambane mellom Trøndelag og Østlandet. Siden denne var normalsporet, i motsetning til Rørosbanens smalspor, ble stambanen over Dovre straks den viktigste av disse to stambanene. Rørosbanen kom dermed litt i bakevjen, og har i alle år etter 1921 ligget etter Dovrebanen i både infrastruktur og trafikk. Rørosbanen var også i en periode nedleggingstruet, men i senere år har man innsett den store nytten ved å ha alternative jernbanestrekninger mellom landsdelene.
På 1950-tallet var det på tale å etablere en mellomriksbane mellom Røros og Hede i Härjedalen, men disse planene ble oppgitt i 1953 da svenskene ikke ville forlenge Hedebanan til Funäsdalen (stasjonen stod ferdig). I 1966 ble persontrafikken på Hedebanan lagt ned. I 2013 kom igjen ideen om en jernbane mellom Røros og Sveg opp, hovedsakelig for å betjene turisttrafikken.
Den 4. januar 2000 kolliderte to tog ved Åsta sør for Rena, og 19 menneskeliv gikk tapt. Se Åsta-ulykken.
Fremtidsplaner
Regjeringen og Jernbaneverket har hatt planer om fremtidige høyhastighetsbaner i Norge. Et tysk forskningsinstitutt har utført en utredning av mulige alternativ. De foreslår at den fremtidige høyhastighetlinjen Oslo-Trondheim bør gå langs Rørosbanen gjennom Østerdalen. Det er lettere å bygge her, det er mer plass i Østerdalen enn i Gudbrandsdalen. Strekningen Elverum-Tynset-Berkåk er den korteste mellom Oslo-Trondheim. Se Høyhastighetsbane i Norge samt Bane NORs utredninger. Det er per 2020 ikke besluttet var den skal gå men det er besluttet om høyhastighetsbane for 250 km/t Hamar-Lillehammer (55 km).
EM i friidrett 1946 – 800 meter menn
Øvelsen 800 meter menn ved EM i friidrett 1946 ble arrangert på Bislett stadion i Oslo, Norge 22. og 24. august 1946.
Dag Fløisand og Kaare Vefling representerte Norge i øvelsen. Ingen av dem kom videre fra innledende heat.
495 Eulalia
495 Eulalia er en hovedbelteasteroide. Den ble oppdaga den 25. oktober 1902 av Max Wolf fra Landessternwarte Heidelberg-Königstuhl i Heidelberg. Den er oppkalt etter bestemoren til Wolfs kone.
Beite i Norge
Beite i Norge består av utmark og innmark som beitedyr (som regel husdyr) fritt kan gå å ete gress og urter fra. Et beite som er grøftet, dyrket og gjødslet kalles et kulturbeite. Arealet kan være avgrenset, enten naturlig eller med gjerder. Beiting i utmark har i Norge for mange gårdsbruk lange tradisjoner, som i dag gjerne er knyttet opp mot grunneierrettenen eller allmenningsretten. Utmarksbeiting har for mange dessuten vært helt nødvendig, for å ha nok mat til dyra gjennom vintrene, fordi innmarksbeitene er for små. I sånne tilfeller blir gjerne innmarksbeitene høstet som vinterfôr.
Beitearealene
Fra gammelt var det den nærmeste utmarka omkring garden som var det viktigste beiteområdet for kyrne. Hestene kunne slippes på beite i hestehagen mellom arbeidsøktene. Hestehagen finnes mange steder bevart som stedsnavn. Sauebeitet var gjerne lenger unna gården, siden de ikke skulle inn hver kveld; og typisk var at mange små øyer i den norske skjærgården ble brukt til sauebeite. Seterdrift var en måte å utnytte mer fjernt- og høytliggende beiteområder til fjells eller i skogen.
Gjerder og sommerfjøs
Husdyr på beite kan få avgrenset sitt beiteområde ved hjelp av gjerder, og her er det to prinsipper: Husdyra kan gjerdes ute eller gjerdes inne. Inntil midt på 1900-tallet var det vanligst å gjerde dyra ute fra områder der de ikke var ønsket, mens det i dag er vanligst å gjerde dyra inne. Bare der dyra beiter i store utmarksarealer eller på fjellet er det uvanlig å gjerde. Et virtuelt gjerde (klave med GPS) blir avprøvd i Norge.
Gjerdet omkring gårdens innmark skulle i det meste av beitetida holde husdyra vekk fra innmarka, der en dyrket korn og andre åkervekster. Bøgarden kalles dette gjerdet på Vestlandet, og her betyr bø innmark, og garden er gjerdet, altså gjerdet omkring innmarka.
Fra utmarka kunne det være en inngjerdet vei for husdyra inn mot fjøset, og denne kunne kalles fegate eller gutu. En ønsket mest mulig gjødsel til bruk på korn- og potetåkrene, derfor ble kyr gjerne satt på bås om natta. Bruk av sommerfjøs var en annen måte å sikre seg mer gjødsel på, og sommerfjøset var gjerne plassert i eller ved bøgarden.
Der det var knapt med beite i forhold til antall husdyr kunne også utmarka bli oppdelt med gjerder.
Beite og årssyklus
Det typiske var at husdyra beitet forskjellige arealer i ulike tider av beitesesongen. Om våren kunne dyra først slippes på innmarka, noen dager, før det meste av sommeren beitet i ulike deler av utmarka. Når alt som var dyrket på innmarka var kommet i hus om høsten kunne husdyra få beite der til de ble satt på bås.
Beitsyklusen gjennom året varierte mye fra den ene økologiske sonen til den andre.
Vinterbeite for sauer kunne forekomme i lyngheiområdene langs kysten av Norge.
Transhumans er en type beitedrift der husdyra, spesielt sauer, drives fra sommerbeite til vinterbeite, og disse kunne ligge langt fra hverandre. Bruk av sommer- og vinterbeite i reindrift er et norsk fenomen som kan karakteriseres som transhumans.
Beite og miljø
Beiter gir bedre trivsel og livskvalitet blant husdyrene enn om de var inne i fjøs. Problemer med beiter kan være at snyltere og parasitter lett finner veien til husdyrene. Beiter blir ofte raskt nedspist og nedtråkket av husdyrene dersom mange dyr går på samme område. Samtidig er jevnlig beiting, kanskje i kombinasjon med slåttonn, viktig for å holde beitelandskapet i hevd. Innmark som ikke holdes i hevd betegnes som gjengroingsareal. Her gjør husdyr en viktig jobb ved å beite ned ungtrær.
Beitelandskapet vil ta karakter etter hvilke dyr som beiter på det. Geit f.eks er altetende, mens sau unngår visse gresstyper med harde skarpe blad. Dersom gresset ikke blir slått i slåttonna vil disse gresstypene danne karakteristiske tuer som endrer beitets utseende på få år. Dette er bare ett eksempel på hvordan kulturlandskapet og artsmangfoldet i det bestemmes av hvordan jordbruk og dyrehold drives.
Beiting og gjengroing
Årlig slippes 2 millioner sauer og lam på beite i utmark, dvs beiteområder i skog og fjell som ikke er inngjerdet. Sau beiter ikke trær, her er geiter mer effektive. Gjengroing på setrene er mest iøynefallende.
Flere forhold er medvirkende til tilbakegangen i norsk landbruk og redusert bruk av beitearealer. Tap til rovdyr kan vere av betydning lokalt, men andre økonomiske forhold er viktigere for å forklare gjengroingen på nasjonalt plan. For å avskaffe tap til rovdyr, er rovviltsikre gjerder det beste alternativet.
Beiting og lovverk
Allerede i Gulatingsloven av ca. 950 omtales beite, setring og gjerding. Senere har blant annet Magnus Lagabøtes landslov, vedtatt på tingene mellom 1274 og 1276, og Christian IV's lover gitt regler innen dette feltet, først og fremst for å skape fred mellom naboer og bygdelag, og for å kunne utnytte de viktige beiteressursene.
I dag er det mer enn 30 ulike lover som regulerer området. I tillegg til Beiteloven (Lov om ymse beitespørsmål) av 16.juni 1961 er Lov om grannegjerde [Gjerdeloven] av 5.mai 1961, Plan- og bygningsloven av 27.juni 2008 og Jordskifteloven (ny og gammel) blant de viktigste.
Beiteloven (1961) har regler for ansvar for hold av husdyr (hest, storfe, gris, sau, geit og fjærfe), og omhandler blant annet vokterplikten i §6. Eier eller innehaver er, uten hensyn til skyld, ansvarlig for skade som husdyr volder på avling og annen eiendom når disse kommer inn på et område hvor de ikke har rett til å være. Ansvaret kan reduseres eller falle bort dersom skadelidte har medvirket til skaden, især ved å vanskjøtte gjerdeplikt. Husdyr som kommer inn på fremmed område, kan grunneieren ta i forvaring («innsette») og holde tilbake inntil utgifter ved innsetting og eventuelt erstatningsansvar for skade er dekket. Loven gir også adgang til å regulere eller forby beiting i skogsmark.
Også §10 i Forskrift om hold av storfe av 22.april 2004 omhandler beiting, der storfes rettigheter til "fri bevegelse og mosjon på beite i minimum 8 uker i løpet av sommerhalvåret" slås fast. Sammen med Sverige er Norge enestående i denne lovfestede retten til et uteliv for storfe.
Gamle Fossumvei (Oslo)
Gamle Fossumvei eller Gamle Fossum vei er en gangvei i bydel Stovner i Oslo. Den går fra Trondheimsveien og til anlegget til Nets i Haavard Martinsens vei.
Veien følger en gammel trasé for Fossumveien og har navn deretter. Navnet ble vedtatt i 2000.
East African Airways
East African Airways var et felles østafrikansk flyselskap for Kenya, Tanzania og Uganda. Selskapet ble opprettet i 1950 og virksomheten opphørte i 1977 da Den østafrikanske union gikk i oppløsning og de enkelte land etablerte sine egne nasjonale selskaper; Kenya Airways, Uganda Airlines og Air Tanzania.
Kirurg
En kirurg er innen medisin, en spesialist i generell kirurgi. Kirurgi er en bred kategori av invasiv medisinsk behandling som involverer skjæring i et legeme, som enten av et menneske eller et annet dyr, for en bestemt grunn av for eksempel fjerning av sykt vev, eller for å reparere en rift eller brudd. Kirurger kan være leger, tannleger eller veterinærer.
SN2-reaksjon
SN2-reaksjon (også kalt substitusjon nukleofil bimolekylær reaksjon ) er en type nukleofil substitusjonsreaksjon, hvor et enslig elektronpar fra den nukleofile «angriper» et elektron-fattig senter og binder seg til det og dytter ut den andre gruppen, også kalt for den forlatende gruppe. Tallet to i SN2 betyr at mekanismen er bimolekylær, det er to molekyler –nukleofile og substrat– som er involvert i reaksjonen.
Mekanisme
SN2-reaksjoner er avhengige av konsentrasjonen av både det nukleofile reagenset og substratet. Om vi for eksempel dobler mengden av NaOH vil reaksjonen gå dobbelt så raskt. Det samme vil skje om vi dobler konsentrasjonen av substratet. Når en SN2-reaksjon skjer vil vi få en inversjon av molekylet, det betyr at om vi lar (R)-2-brombutan reagere med NaOH vil vi få (S)-2-butanol. Les mer om stereoisomeri.
SN2-reaksjoner går raskest når alkyl-gruppen er 1° (primær) og går sakte når gruppen er 3° (tertiær). Dette er fordi baksiden av karbon-atomet er mer blokkert av sidegrupper når gruppen er 3°.